**LOAN THINNA**

LAD in kum 1988 atangin housing loan a pe chhuak a. He loan hi mi thenkhatin vawiin ni thlengin an la rul kim lo va, mi thenkhat chuan Housing Loan an lak hi Sorkharin ngaidam vek tawh angin thuthang a awm nia hriat a ni a. Hei hi thu belhchian dawl lo a ni. Ram pum huap chhiatrupna eg. Tuilian & Khawkheng avanga buh leh thlai chhiat vekna a thlenin Loan tlem te te Central Sorkharin a pek, Central Sorkharin a ngaihdam tih loh chu Housing Loan hi ngaihdam a ni lo. LAD-in Housing Loan a pekte hi Mizoram Sorkharin mi thlan bikte hnena a pek a nih angin ngaihdam theih a ni lo. Chuvangin Sorkharin Public Demand Recovery Act a siam hmangin LAD atanga Housing Loan la, rul tha duh lote chu an in leh lo, Loan lak aiah chhuhsak theih a ni. Chuvangin Loan la zawng zawng ten an loan lak leh a pung, loan lakna lehkha pek an nih ang ngei khan rulh kim vek tur a ni.

Sawrkhar bum nana LSC lem dahkham an awm chuan pawm a ni dawn lo va. Tuna an chenna In leh ramin a tuar dawn a ni.

Loan latu Hming, Address, lak zat leh a pung office-ah uluk taka vawn that a ni a, hrechiang duh tan englai pawhin LAD Directorate, Loan Branch-ah zawhfiah theih reng a ni.

**IPR No. 197**

***Sd/-***

***(A. BIAKLAWMA)***

***Director***

***Local Administration Department***